รัฐบาลไทย-ข่าวทำเนียบรัฐบาล-การประชุมองค์กรหลัก ศธ.
วันพฤหัสบดีที่ 19 ตุลาคม 2560
การประชุมองค์กรหลัก ศธ.
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมองค์กรหลัก กระทรวงศึกษาธิการ ครั้งที่ 36/2560 เมื่อวันอังคารที่ 17 ตุลาคม 2560 ณ ห้องประชุมราชวัลลภ อาคารราชวัลลภ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเป็นประธานการประชุมองค์กรหลักกระทรวงศึกษาธิการครั้งที่ 36/2560 เมื่อวันอังคารที่17ตุลาคม 2560ณ ห้องประชุมราชวัลลภ อาคารราชวัลลภ
● เรื่องที่นายกรัฐมนตรีสั่งการในที่ประชุม ครม.
นายพะโยม ชิณวงศ์ เลขาธิการคณะกรรมการส่งเสริมการศึกษาเอกชน ในฐานะโฆษกกระทรวงศึกษาธิการกล่าวภายหลังการประชุมครั้งนี้ว่า รมว.ศึกษาธิการ ได้แจ้งเรื่องในการประชุมคณะรัฐมนตรี ให้ที่ประชุมรับทราบ ดังนี้
งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช จะมีราชวงศ์จากต่างประเทศเดินทางมาเข้าร่วมพิธี 15 ประเทศ ผู้นําประเทศ 21 ประเทศ และรอการตอบรับอีก 4 ประเทศ รวมจํานวนประมาณ 36-40 ประเทศ ดังนั้น การรักษาความปลอดภัยในช่วงเวลาดังกล่าวยิ่งต้องเข้มงวดมาก ส่วนเข็มที่ระลึกพระราชพิธีดังกล่าว จะเปิดให้จองในวันที่ 22 ตุลาคม 2560 เป็นต้นไป ที่สํานักนายกรัฐมนตรี สําหรับการออกทุกข์ในวันที่ 29 ตุลาคม 2560 นายกรัฐมนตรีสั่งการให้ทุกหน่วยงานคิดวางแผนด้วยว่าจะนําผ้าขาวดําไปไว้ที่ใด โดยขอให้คํานึงถึงความเหมาะสม
มหาวิทยาลัยพระ 2 แห่ง(มหาวิทยาลัยมหาจุฬาลงกรณราชวิทยาลัย และมหาวิทยาลัยมหามกุฏราชวิทยาลัย) ซึ่งเปิดสอนระดับปริญญาตรี ปริญญาโท ปริญญาเอก และค่าเล่าเรียนราคาถูก จึงมีคนสนใจไปเรียนมาก นายกรัฐมนตรีมีความเป็นห่วงเรื่องคุณภาพ จึงฝากให้กระทรวงศึกษาธิการได้พิจารณากํากับดูแลให้มีความเข้มข้นยิ่งขึ้น ซึ่งที่ประชุมองค์กรหลักได้มอบหมายให้นายพีระ รัตนวิจิตร รองปลัดกระทรวงศึกษาธิการ และนายสุภัทร จําปาทอง เลขาธิการคณะกรรมการการอุดมศึกษาดูแลรับผิดชอบในเรื่องนี้
การชี้แจงข้อมูลข่าวสารของโฆษกแต่ละกระทรวงซึ่งต้องชี้แจงและสร้างความเข้าใจในการทํางานของรัฐบาลและกระทรวงต่าง ๆ ด้วยข้อมูลที่อยู่บนพื้นฐานของความถูกต้องรวดเร็ว รมว.ศึกษาธิการ จึงได้มอบหมายให้โฆษกกระทรวงศึกษาธิการ ประสานงานร่วมกับทีมประชาสัมพันธ์ กระทรวงศึกษาธิการ ในการสร้างการรับรู้ความเข้าใจแก่ประชาชนให้มากยิ่งขึ้น
● เรื่องพิจารณาหารือของ ศธ.
การบูรณะปรับปรุงอาคารราชวัลลภรมว.ศึกษาธิการ ได้แจ้งให้ที่ประชุมทราบเกี่ยวกับการปรับปรุงอาคารราชวัลลภ ซึ่งสําเร็จลงได้ด้วยมูลนิธิพระบรมราชานุสรณ์ พระบาทสมเด็จพระมงกุฎเกล้าเจ้าอยู่หัว ซึ่งท่านผู้หญิงบุตรี วีระไวทยะ เป็นประธานกรรมการมูลนิธิฯโดยม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการเป็นผู้ประสานงาน อย่างไรก็ตามมีสิ่งที่ต้องเพิ่มเติมในการบูรณะครั้งนี้ ซึ่งงบประมาณยังไม่เพียงพอ รมว.ศึกษาธิการ จึงได้หารือในเรื่องนี้กับรัฐมนตรีว่าการกระทรวงการคลังแล้ว โดยขอให้ประสานไปยังสํานักงบประมาณเพื่อพิจารณาเพิ่มเติมต่อไป
การขึ้นบัญชีผู้สอบผ่านการคัดเลือกครูผู้ช่วยซึ่งจะหมดอายุบัญชีสอบในเดือนเมษายน 2561 และให้งดใช้มาตรา 47 แห่ง พ.ร.บ.ระเบียบข้าราชการครูและบุคลากรทางการศึกษา พ.ศ.2547 โดยให้จัดสอบกลาง จึงต้องนําเรื่องเข้าที่ประชุม ก.ค.ศ. เพื่อเตรียมการจัดการของหน่วยงานที่รับผิดชอบให้มีความพร้อมต่อไป
ตัวชี้วัดของสํานักงานรับรองมาตรฐานและประเมินคุณภาพการศึกษา (องค์การมหาชน) หรือ สมศ.ได้ส่งตัวชี้วัดมาให้ รมว.ศึกษาธิการ และทุกองค์กรหลักพิจารณาแล้ว แต่เห็นว่า สมศ.ต้องไปกําหนดตัวชี้วัดใหม่ให้สอดคล้องกับกระทรวงศึกษาธิการ ก่อนที่จะใช้เป็นตัวบ่งชี้และเกณฑ์การประเมิน สมศ. รอบ4 (พ.ศ.2559-2563) ในขณะที่นายชัยพฤกษ์ เสรีรักษ์ เลขาธิการสภาการศึกษาเห็นว่ากฎกระทรวงดังกล่าวได้ชี้แจงกับสํานักงานคณะกรรมการกฤษฎีกาแล้ว แต่เนื่องจากกฎกระทรวงค่อนข้างจะกว้าง ดังนั้นในส่วนของรายละเอียดและแนวปฏิบัติควรเริ่มดําเนินการไว้เลย และนอกจากเรื่องการประกันคุณภาพแล้ว สกศ.ได้จัดทํากรอบมาตรฐานงานกลางที่ครอบคลุมกฎกระทรวงไว้อย่างกว้าง โดยยึดตามมาตรฐานชาติ และจะมีการปรับให้เหมาะสมกับนโยบายและมาตรฐานของแต่ละหน่วยงานต่อไป
การขอใช้พื้นที่ร่วมกันของ สสวท. และศูนย์วิทยาศาสตร์การศึกษา (ท้องฟ้าจําลอง)ขณะนี้ สสวท. ได้หารือร่วมกับ สพฐ.แล้วเห็นว่า สสวท.ไม่จําเป็นต้องใช้พื้นที่ดังกล่าวของสํานักงาน กศน. แล้ว จึงขอขอบคุณทุกฝ่ายที่ช่วยให้ปัญหาดังกล่าวลุล่วงไปด้วยดี
ปารัชญ์ ไชยเวช, บัลลังก์ โรหิตเสถียร:สรุป
ยุทธพงศ์ เลือกกลั่นดี:ถ่ายภาพ
กลุ่มประชาสัมพันธ์ สํานักงานรัฐมนตรี และ
กลุ่มสารนิเทศ สอ.สป.:รายงาน